पटना
बीते रविवार को मुंबई में भोजपुरी फिल्म अवार्ड 2017 का आयोजन किया गया। जिसमें भोजपुरी एक्टर और एक्ट्रेस ने जमकर धमाल मचाया। इस अवॉर्ड समारोह में एक बार फिर दिनेश लाल यादव ‘निरहुआ’ और आम्रपाली की जोड़ी ने दर्शकों का मनोरंजन किया। वहीं दोनों की झोली में एक-एक अवॉर्ड गया।
बता दें इस भोजपुरी फिल्म समारोह में ‘होगी प्यार की जीत’ को बेस्ट फिल्म का अवार्ड मिला, जबकि दिनेश लाल यादव को बेस्ट एक्टर और आम्रपाली दुबे को बेस्ट एक्ट्रेस का अवार्ड मिला। इसके साथ ही पवन सिंह ने बेस्ट पॉपुलर मेल और रानी चटर्जी ने बेस्ट पॉपुलर फिमेल का अवार्ड अपने नाम किया।
दिनेश लाल यादव को फिल्म ‘राम लखन’ में दमदार एक्टिंग की वह से बेस्ट एक्टर का अवार्ड मिला, जबकि आम्रपाली दुबे को फिल्म ‘बम बम बोल रहा है काशी’ के लिए बेस्ट एक्ट्रेस का अवार्ड मिला। वहीं, अवधेश मिश्रा को फिल्म ‘ज्वाला’ के लिए बेस्ट निगेटिव रोल का अवार्ड मिला। फिल्म ‘होगी प्यार की जीत’ के लिए ब्रिजेश त्रिपाठी को बेस्ट सपोर्टिंग एक्टर का अवार्ड मिला तो शुभी शर्मा को फिल्म ‘दुल्हन चाही पाकिस्तान से’ के लिए अवॉर्ड मिला।
इन्हें भी मिला अवॉर्ड
– संजय महानंदा को फिल्म ‘राम लखन’ के लिए बेस्ट कॉमेडियन का अवार्ड मिला
– बेस्ट डेब्यू मेल अवार्ड निसार खान को फिल्म ‘शिव रक्षक’ के लिए के लिए मिला
– वहीं, अंतरा बनर्जी को फिल्म ‘बम बम बोल रहा है काशी’ के लिए बेस्ट डेब्यू एक्ट्रेस का अवार्ड मिला
– बेस्ट आइटम सांग का अवार्ड सीमा सिंह को फिल्म ‘गदर’ के लिए मिला
बता दें इस भोजपुरी अवॉर्ड समारोह में भोजपुरी इंडस्ट्री की कई बड़ी हस्तियों शामिल हुई, जिसमें दिनेश लाल यादव ‘निरहुआ’, पवन सिंह, आम्रपाली दुबे, मधु चोपड़ा, अंजना सिंह और संभावना सेठ समेत स्टार्स शामिल थे।
हमारा बिहार टीम
bho_Deva awa_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva hin_Deva